Menštruácia
Dobrý deň,  presne v čase mojich plodných dní som mala nechranený styk 13 a 14.nov. Menzes som mala dostať 27.nov a nič .Mala som pocit že som pravdepodobne otehotnela, mala som aj príznaky. Pred 2 dňami som si robila test, no bol negatívny.Dnes som menzes dostala ale iný ako zvyknem. Čo to môže byť
Dobrý deň,
ďakujeme za Vašu otázku.
Menštruačný cyklus označuje periodické zmeny v tele ženy. Z fyziologického hľadiska je menštruácia charakteristická pravidelným krvácaním. Okrem toho ju sprevádzajú kŕče a bolesti v oblasti brucha. Na zmenách v menštruačnom cykle ženy sa môžu odraziť narušená hormonálna rovnováha, nadmerný stres, znížená imunita, prísna diéta, rôzne ochorenia a i. Žiaľ, v našej kompetencii nie je možné určiť príčinu oneskorenej menštruácie, či zmien v krvácaní. V prípade obáv, alebo ak abnormálne krvácanie sprevádzajú iné zdravotné ťažkosti, je potrebné sa obrátiť na Vášho gynekológa.
Prajem pekný zvyšok dňa.
S pozdravom
PharmDr. Veronika Kiabová